Diari Oficial de la Generalitat Valenciana


Sumari del DOGV 2482, del 03-04-1995 (1995/834318)

ACORD de 22 de març de 1995, del Govern Valencià, pel qual declara la urgent ocupació dels béns i drets afectats per la servitud de pas d'una línia aèria trifàsica d'alta tensió al terme municipal de Castelló de la Ribera.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2482

Data del DOGV
:   03-04-1995

Secció del DOGV
:   ALTRES DISPOSICIONS

Número del document
:   1995/834318


Data del document
:   22-03-1995

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 22 de març de 1995, del Govern Valencià, pel qual declara la urgent ocupació dels béns i drets afectats per la servitud de pas d'una línia aèria trifàsica d'alta tensió al terme municipal de Castelló de la Ribera.   
El Govern Valencià, en la reunió del dia 22 de març de 1995, adoptà l'acord següent:  
Iberdrola, SA, ha sol·licitat de la Conselleria d'Indústria, Comerç i Turisme, amb data 21 de març de 1994, la concessió dels beneficis d'expropiació forçosa i imposició de servitud de pas i la declaració d'urgent ocupació dels béns i drets afectats per a establir una línia aèria trifàsica d'alta tensió de 20 kV, de doble circuit, des de l'ET Castelló de la Ribera fins al suport situat a les immediacions del PK 855-520 de la CN-340 a la partida Castellet de Castelló de la Ribera, propietat d'Iberdrola, SA, al terme municipal de Castelló de la Ribera, partida de Castellet.  
La sol·licitud es formula a l'empara del que es disposa en l'article 31 del Decret 2.619/1966, de 20 d'octubre, pel qual se desenvolupa la Llei 10/1966, de 18 de març, sobre expropiació forçosa i servitud de pas per a instal·lacions d'energia elèctrica.  
La línia de referència va ser autoritzada i declarada d'utilitat pública per la Resolució del Servei Territorial d'Indústria i Energia de Valencia de data 11 de febrer de 1993.  
Tramés l'expedient pel Servei Territorial d'Indústria i Energia de Valencia, d'acord amb el que es disposa en la Llei 10/1966, de 18 de març, i el Reglament per a l'aplicació, aprovat pel Decret 2.619/1966, de 20 d'octubre, se sotmet a informació pública la relació de propietaris i béns afectats, i es publica en el diari Levante de 13 de juliol de 1994, en el Butlletí Oficial de la Província de València de 23 de juliol de 1994 i en el Boletín Oficial del Estado de 13 de juliol de 1994.  
Dins del període d'informació pública van comparèixer, per mitjà d'un escrit certificat al Servei de Correus el 25 de juliol de 1994, la Sra. Rafaela Gallego Moscardó i la Sra. Vicenta Gallego Moscardó, les quals al·legaren que el títol que detenen no és el de propietàries del terreny afectat, però que no obstant això, en la condició d'interessades, hauran de ser informades de totes les actuacions que es practiquen.  
Traslladat aquest escrit a Iberdrola, SA, aquesta informà en un escrit presentat el 7 d'octubre de 1994 que, segons antecedents que es troben als seus arxius, la Sra. Rafaela i la Sra. Vicenta Gallego Moscardó detenen la nua propietat de la finca afectada, i en detenen, a més, la possessió, segons manifestacions pròpies en altres expedients relatius al dret sobre l'arbrat d'aquella. Això no obstant, ha estat possible determinar que el dret d'usdefruit el deté la mare d'aquelles, la Sra. María Ramona Moscardó Uberós.  
Amb data 21 d'octubre de 1994, es traslladà una còpia de l'anunci sobre sotmetiment a informació pública a la Sra. María Ramona Moscardó Uberós, i aquesta va comparèixer per mitjà d'un escrit presentat el 3 de desembre de 1994 en què exposa que no és propietària sinó usufructuària, en virtut d'una escriptura notarial atorgada l'1 de desembre de 1989 davant el notari de Valencia Sr. Antonio Llagaría Vidal, amb el núm. 3.970/89 del seu protocol. La còpia de la dita escriptura consta en l'expedient per aportació d'Iberdrola, SA.  
Justificada la urgent ocupació per la necessitat de millorar i mantenir el servei en les condiciones reglamentàries i alhora ampliar la capacitat de la xarxa de distribució per a poder atendre possibles ampliacions a les poblacions d'Alcàntera de Xúquer, Cárcer, Cotes, Antella, Gavarda i Beneixida, a proposta del Conseller d'Indústria, Comerç i Turisme, el Govern Valencià  
ACORDA:  
Declarar la urgent ocupació dels béns i drets afectats per la servitud de pas de la línia aèria trifàsica d'alta tensió de 20 kV, de doble circuit, des de l'ET Castelló de la Ribera fins a l'ajuda situada a les immediacions del PK 855-520 de la CN-340 a la partida Castellet de Castelló de la Ribera, propietat d'Iberdrola, SA, al terme municipal de Castelló de la Ribera, als efectes previstos en la Llei 10/1966, de 18 de març, d'expropiació forçosa i servitud de pas per a instal·lacions elèctriques, i en el seu reglament, aprovat pel Decret 2.619/1966, de 20 d'octubre.  
Els béns i drets afectats per aquest acord, situats al terme municipal de Castelló de la Ribera, són els que figuren en la relació de propietaris que es publicà per a informació pública en el diari Levante del dia 13 de juliol de 1994, en el Butlletí Oficial de la Província de València de 23 de juliol de 1994 i en el Butlletí Oficial de l'Estat de 13 de juliol de 1994, i s'han de seguir les actuacions de l'expedient amb el dits propietaris i amb la Sra. María Ramona Moscardó Uberós, per la seua condició de titular de drets sobre els indicats béns.  
Contra aquest acord, que posa fi a la via administrativa, podrà interposar-s'hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dos mesos després, a comptar a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que s'estableix en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la citada Llei 30/1992), sense perjudici que els interessats puguen exercir qualsevol altre recurs que estimen oportú.  
València, 22 de març de 1995  
El conseller secretari del Govern Valencià,   
LUIS BERENGUER FUSTER